## Rješenje kojim se društvu Split tours d.d. Split, odobrava Prospekt o izdavanju 1.815 redovnih dionica na ime, privatnom ponudom, ukupne nominalne vrijednosti 181.500,00 kuna, pojedinačne nominalne vrijednosti 100,00 kuna po dionici

### NN 93/2006 (21.8.2006.), Rješenje kojim se društvu Split tours d.d. Split, odobrava Prospekt o izdavanju 1.815 redovnih dionica na ime, privatnom ponudom, ukupne nominalne vrijednosti 181.500,00 kuna, pojedinačne nominalne vrijednosti 100,00 kuna po dionici

# HRVATSKA AGENCIJA ZA NADZOR FINANCIJSKIH USLUGA

**2170**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05), članka 22. stavka 4. Zakona o tržištu vrijednosnih papira
(»Narodne novine«, broj 84/02) a temeljem zahtjeva trgovačkog društva Split
Tours d.d. Split, Boktuljin put b.b, za odobrenjem Prospekta o izdavanju dionica
privatnom ponudom, Uprava Hrvatske agencije za nadzor financijskih usluga, na
sjednici održanoj 10. kolovoza 2006. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Društvu SPLIT TOURS d.d. Split, Boktuljin put b.b. odobrava se Prospekt o
izdavanju 1.815 redovnih dionica na ime, privatnom ponudom, ukupne nominalne
vrijednosti 181.500,00 kuna, pojedinačne nominalne vrijednosti 100,00 kuna po
dionici.
2. Ovo rješenje objavit će se u »Narodnim novinama«.

```
Obrazloženje
```

Trgovačko društvo Split Tours d.d. Split, Boktuljin put b.b (u daljnjem tekstu:
Društvo) podnijelo je dana 7. srpnja 2006. godine Hrvatskoj agenciji za nadzor
financijskih usluga zahtjev za odobrenje Prospekta o izdavanju dionica privatnom
ponudom, a dana 18. srpnja 2006. godine izmjenu toga zahtjeva i Prospekta te
dokumentaciju sukladno odredbama Zakona o tržištu vrijednosnih papira te
Pravilnika o sadržaju zahtjeva i prilozima za odobrenje prospekta i skraćenom
prospektu (»Narodne novine«, broj 118/03, dalje: Pravilnik).
U provedenom postupku po zahtjevu utvrđeno je da je dana 26. lipnja 2006.
godine, Glavna skupština Društva donijela Odluku o povećanju temeljnog kapitala
Društva ulozima u stvarima i izdavanjem redovnih dionica na ime privatnom
ponudom uz isključenje prava prvenstva u cijelosti.
Sukladno navedenoj Odluci Glavne skupštine Društva, temeljni kapital društva
povećat će s nominalnog iznosa od 2.843.500,00 kn za nominalni iznos od
181.500,00 kn na nominalni iznos od 3.025.000,00 kuna, i to izdavanjem 1.815
novih redovnih dionica na ime, svaka u nominalnoj vrijednosti od po 100,00 kn,
za iznos iznad pari, ukupne nominalne vrijednosti od 181.500,00 kn, privatnom
ponudom, ulaganjem stvari.
Društvo dionice predmetnog izdanja izdaje iznad nominalne vrijednosti. Cijena
jedne redovne dionice iznosi 661,15 kn.
Rok za upis i uplatu dionica predmetnog izdanja je 7 dana od dana konačnosti
ovoga Rješenja, a predmetno izdanje dionica smatrat će se uspješnim ukoliko u
navedenom roku bude upisano i uplaćeno 100% ukupnog izdanja dionica.
Nadalje je utvrđeno da je Društvo uplatilo naknadu i administrativnu pristojbu
sukladno Pravilniku o vrsti i visini naknada i administrativnih pristojba
Hrvatske agencije za nadzor financijskih usluga (»Narodne novine« 45/06).
Ocjenjujući gore navedeno činjenično stanje, Agencija utvrđuje da su uz zahtjev
za odobrenje prospekta o izdavanju dionica Društva privatnom ponudom, od dana 7.
srpnja 2006. godine, priloženi svi prilozi propisani Zakonom i Pravilnikom te da
podneseni Prospekt sadrži sve podatke u skladu s odredbom članka 21. Zakona.
Kako su ispunjeni uvjeti za odobrenje podnesenog prospekta, sukladno odredbi
članka 22. stavka 4. Zakona, valjalo je riješiti kao u izreci.
Sukladno odredbama članka 8. stavka 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo Rješenje objavljuje se u
Narodnim novinama.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/21
Urbroj: 326-101/06-5
Zagreb, 10. kolovoza 2006.

Predsjednik Uprave
**Ante Samodol**, v. r.

Rješenje, NN 93/2006-2170
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)